praítu hótuścamasaḥ prá brahmáṇaḥ pródgātr̥̄ṇām pra yájamānasya práyantu sadásyānāṃ hótrāṇāṃ camasādhvaryava upā́vartadhvaṃ śukrásyābhyúnnayadhvamíti sampraíṣá evaìṣá paryétya pratiprasthātā̀dhvaryoḥ pā́tre saṃsravamávanayatyattrá evaìtádādyám balíṃ hārayati támadhvaryúrhotr̥camasé 'vanayati bhakṣā́ya vaṣaṭkarturhí bhakṣáḥ prāṇo vaí vaṣaṭkāraḥ sò 'smādetádvaṣaṭkurvataḥ párāṅivābhūtprāṇo vaí bhakṣastátprāṇam púnarātmándhatte